Document ID: 32000R2559

Κανονισμός (ΕΚ) αριθ. 2559/2000 του Συμβουλίου
της 16ης Νοεμβρίου 2000
για τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 2658/87 του Συμβουλίου(1) θέσπισε ονοματολογία εμπορευμάτων, εφεξής αποκαλούμενη "συνδυασμένη ονοματολογία", και καθόρισε τους συμβατικούς δασμούς του κοινού δασμολογίου.
(2) Με την απόφαση 97/359/ΕΚ της 24ης Μαρτίου 1977 για την καράργηση των δασμών που επιβάλλονται σε ορισμένα προϊόντα της τεχνολογίας πληροφοριών(2), το Συμβούλιο ενέκρινε, εξ ονόματος της Κοινότητας, τη συμφωνία για το εμπόριο προϊόντων της τεχνολογίας πληροφοριών (ΣΤΠ), μαζί με την ανακοίνωση για την εφαρμογή της.
(3) Δυνάμει της εν λόγω συμφωνίας, οι συμμετέχοντες συνέρχονται για να εξετάσουν οποιαδήποτε απόκλιση μεταξύ τους στην κατάταξη των προϊόντων της τεχνολογίας πληροφοριών, αρχίζοντας με τα προϊόντα που απαριθμούνται στο προστάρτημα Β του παραρτήματος της. Η διαδικασία αυτή καθιστά έκδηλες τις τροποποιήσεις που πρέπει να επέλθουν στο δασμολογικό πίνακα της Κοινότητας ο οποίος περιέχεται στον κανονισμό (ΕΟΚ) αριθ. 2658/87. Οι τροποποιήσεις αυτές, εφόσον έχουν ήδη γίνει δεκτές από τους συμμετέχοντες, πρέπει να τίθενται σε εφαρμογή το ταχύτερον δυνατόν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα Ι μέρος δεύτερο του κανονισμού (ΕΟΚ) αριθ. 2658/87, ο κωδικός ΣΟ 8528 τροποποιείται όπως αναφέρεται στο παράρτημα του παρόντος κανονισμού.
2. Οι τροποποιήσεις των διακρίσεων της συνδυασμένης ονοματολογίας που προβλέπονται στον παρόντα κανονισμό, εφαρμόζονται ως διακρίσεις Taric μέχρις ότου ενσωματωθούν στη συνδυασμένη ονοματολογία, σύμφωνα με το άρθρο 12 του κανονισμού (ΕΟΚ) αριθ. 2658/87.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Νοεμβρίου 2000.

Labels: 12
3
19